Դիտարկմանը, թե հենց այս քառօրյայում ընդդիմադիր պատգամավորները աչքի չէին ընկնում և օրվա երկրորդ մասից հետո արդեն ՀՀԿ-ն մենակ էր նիստերի դահլիճում, նա ասաց. «Բոլորս էլ հասկանում ենք, որ նախընտրական այս սեզոնը ենթադրում է, որ պատգամավորը բարձրաձայնում է այն խնդրի մասին, ինչը տվյալ պահին համարում է կարևոր։ Միգուցե այն կապ չի ունենում քննարկվող հարցի հետ: Համենայնդեպս, մենք ինչ խնդիրներ ցանկացել ենք բարձրացնել, այս ընթացքում բարձրացրել ենք, ինչ նախագիծ համարել ենք կարևոր, այդ մասին խոսել ենք, իսկ մնացած քաղաքական ուժերի փոխարեն ես կդժվարանամ որևէ բան ասել»: